Els cursos de Dansa del Ventre i Txi-kung mèdic d’Espai Dona i l’AV Isaac Peral continuen amb les matrícules obertes
2025-07-24

No hi ha excusa per practicar enguany Dansa del Ventre o Txi-kung mèdic a Burjassot, ja que encara queden places en els cursos organitzats des del servei integral d’atenció a la dona, Espai Dona, dirigit per la regidora Estefanía Ballesteros, junt amb l’AV Isaac Peral. Cursos que es desenvoluparan de l’1 d’octubre de 2015 al 20 de juny de 2016 en el Centre Social Isaac Peral i les matrícules del qual poden formalitzar-se en l’AV, en el carrer Isaac Peral, 67, els dimarts i dijous de 18 a 20 hores.

El taller de Dansa del Ventre per a dones i xiquetes, amb un preu de 5€ la matrícula i una mensualitat de 10€, es desenvoluparà els dijous, de 18.30 a 19.30 hores, en el cas de les xiquetes de 7 a 12 anys. Els divendres de 19 a 20 hores, en el cas del grup A, nivell mitjà-avançat, i de 20 a 21 hores, en el cas del grup B, nivell iniciació serà el torn dels cursos de dones.

Per la seua banda, el curs de Txi-kung mèdic s’imparteix els dimarts i dijous, de 10 a 11.15 hores, sent la matrícula, de pagament únic, de 10 € per a sòcies i de 15 € per a no sòcies; la mensualitat té un cost de 15 €.

Per a rebre més informació sobre els cursos, les interessades poden cridar al 631 428 624.